Gruppen sprang ut av den tidligere Nusrafronten, og lederen i HTS, Muhammad al-Julani, er en syrisk veteran fra al-Qaida i Irak (Den islamske staten Irak, ISI). I motsetning til IS og al-Qaida gikk Nusra-fronten i mye større grad inn for samarbeid og allianser med andre opprørsgrupper. Det ble viktig for HTS å distansere seg fra IS da en assosiasjon med IS' brutalitet og terrorangrep ville bidra til å svekke HTS' posisjon internasjonalt og ville kunne gjøre det lettere for regimet å presentere konflikten som et kamp mellom et sekulært styre og ekstreme fundamentalister.